En ettgirs tilhengersykkel koblet til setepinnen på en sykkel
Gutt på ettgirs tilhengersykkel, også festet til setepinnen
En **tilhengersykkel** eller **påhengssykkel** er en etthjuls (eller noen ganger tohjuls) sykkeltilhenger designet for å transportere ett eller flere barn i en sittestilling som ligner på en vanlig sykkelrytter. De kan beskrives som "halvparten av en sykkel." Rytteren på en tilhengersykkel har vanligvis en sadel, et fast "styre" og pedaler. Noen kan legges sammen for mer kompakt lagring.

Historie
--------

Konseptet med tilhengersykler har blitt oppfunnet av flere, og kan spores tilbake så langt som til 1930-årene med Rann Trailer.

I 1987 ble tilhengersykkelen patentert av kanadieren Delbert Adams. Han startet selskapet Trail-a-Bike, og begynte å selge dem tidlig på 1990-årene.

Oppbygning
----------

Tilhengersykler fås i en rekke varianter. Mange har oppreist sittestilling som på vanlige sykler, men det finnes også liggesykkel-varianter (for eksempel Weehoo iGo). Ofte har tilhengersykler bare ett gir, og de har sjelden brems. De finnes for enkeltsete og tandem-konfigurasjon.

Festemetoder
------------

Tilhengersykler må ha en festekobling til sykkelen foran som er bevegelig rundt én akse for at det skal være mulig å svinge. Det vanligste er å enten feste svingmekanismen til setepinnen på sykkelen foran eller på et spesielt stativ bak (for eksempel etter lignende metode som et bagasjebrett). Alternativt kan festemekanismen rotere rundt selve setepinnen. Tilhengerfeste kan være avtagbart for parkering og lagring.

Konverteringssett
-----------------

Det finnes tandemkoblinger for å midlertidig konvertere en vanlig barnesykkel til tilhengersykkel (for eksempel Trail-Gator og FollowMe).

Galleri
-------

* En voksen med to barn på en tohjuls tandem-tilhengersykkel (en Pashley U+2)En voksen med to barn på en tohjuls tandem-tilhengersykkel (en Pashley U+2)
* En tandemsykkel, med både to tilhengersykler og en sykkeltilhenger for en familie på fireEn tandemsykkel, med både to tilhengersykler og en sykkeltilhenger for en familie på fire
* En Burley Piccolo tilhengersykkel hektet på en trippel-tandemsykkelEn Burley Piccolo tilhengersykkel hektet på en trippel-tandemsykkel
* En ligge-tilhengersykkel (IGo Av Weehoo)En ligge-tilhengersykkel (IGo Av Weehoo)
* Bakre bagasjebrett brukt som alternativ til setepinnefesteBakre bagasjebrett brukt som alternativ til setepinnefeste
* En tohjuls ligge-tilhengersykkel (Trets av Hase) hektet på en tandemsykkelEn tohjuls ligge-tilhengersykkel (Trets av Hase) hektet på en tandemsykkel
* En vanlig barnesykkel omgjort til en tilhengersykkelEn vanlig barnesykkel omgjort til en tilhengersykkel
* En vanlig barnesykkel omgjort til en tilhengersykkelEn vanlig barnesykkel omgjort til en tilhengersykkel

Se også
-------

* Tandemsykkel
* Trehjulssykkel
* Firehjulssykkel
* Sykkeltilhenger

Referanser
----------

1. ↑  «CTC - the UK's national cyclists' organisation: Trailer-cycle». Arkivert fra originalen 28. september 2007. Besøkt 1. april 2007.
2. ↑  «CTC - the UK's national cyclists' organisation: Trailer-cycle». Arkivert fra originalen 28. september 2007. Besøkt 1. april 2007.
3. ↑  *United States Patent No. 379,782*. Besøkt 1. oktober 2009.
4. ↑  Albitre, Eugene E. (12. juli 1988). «Bicycle trailer». US4756541A. Besøkt 13. april 2023.
5. ↑  Linda Bookman. «Review: Weehoo iGo Pro child bike seat». MTBR.com. Besøkt 26. juni 2015.
6. ↑  «GOPBC.org Active Passenger Trailers». Arkivert fra originalen 28. september 2007. Besøkt 1. april 2007.
7. ↑  «The Adams Trail-A-Bike! at SheldonBrown.com». Besøkt 1. april 2007.
8. ↑  Lisa. «Trail Gator Trailer Cycle-Review». Two Wheeling Tots. Besøkt 26. juni 2015.
9. ↑  Dan Clark. «FollowMe Tandem Review». Simply Propelled. Arkivert fra originalen 30. april 2018. Besøkt 29. april 2018.